A DRÁMASOROZAT MINDEN ELEME KITALÁCIÓ.
Nyisd ki!
Nyisd ki, vagy darabokra szaggatlak!
Nyisd már ki!
A HALÁL KIRAKÓS JÁTÉKA
Kang Cshimok nem jött haza tegnap este.
Kérjen körzetelhagyási tilalmat!
- Igen, uram. - Talán menekül.
- Nyomozzák le a kocsiját! - Igen, uram.
Odamegyünk, ahol a mobilja utoljára be volt kapcsolva.
Igen, uram.
Meg kell találnunk az autóját.
- Én arra megyek. - Jó.
118M5221
Jang Csungho a Hangangi Rendőrségtől.
Helyszínelőcsapatot kérek a helyszínre!
Erőszakos.
Indulatos.
Megszállott.
Alapos tervezés.
Érzelmek korlátozása.
Jó önmegtartóztatás.
Az ellentéte a gyanúsítottnak, akiről profilt készítettem
Jun Donghun és I Mijong ügyében.
- Az az autó? - Igen.
2023. NOVEMBER 1., SZERDA, 03:17
Felgyorsítaná?
Nem látszik, hogy kijött volna.
Nézzük tovább?
Van valami a pihenőhely mögött?
Nincs, csak egy hegy.
Nincs meg a fedélzeti kamera, sem a GPS SD-kártyája.
- ETC transzponder? - Semmi.
Mindent kivett, ami lenyomozható lenne.
Szerintem nem öngyilkosság volt.
Ez az út Szöulba vezet.
Visszafelé jött valahonnan.
Előre megtervezte
az egész menekülését.
Ezért törölt ki mindent.
Egy pillanat!
Megtalálta Cshimokot, Szan?
Tegnap este kilenckor ment el az étterméből.
A hannam-dongi házába ment,
aztán felment az autópályára Cshuncshon felé.
Nem azt mondta a neje, hogy nem ment haza este?
Úgy tűnik, hazament, és megfordult az autójával.
Kevesebb, mint öt perccel később
megint látszott az autója a kamerán a házánál.
Szóval tegnap 23:00-kor hagyta el az autópályát
a Jongpjong víztározó felé.
Aztán visszament az autópályára
02:29-kor.
Aztán otthagyta az autóját azon a pihenőhelyen.
Három órát töltött a víztározó környékén.
Horgászott, vagy viszonya van.
Menjünk a Jongpjong víztározóhoz!
Ott találkozunk, Szan.
Itt nem lehet horgászni.
Megvan Cshimok bankszámlakivonata.
A kártyáját utoljára
a Jongpjong Y Hotelben használta.
Ez a hely
a viszonyok melegágya.
Csak hétköznap dolgozom,
ezért nem tudom, ki volt itt múlt éjjel.
Megnézné, rajta van-e
Kang Cshimok a tegnapi vendégek listáján?
Egy pillanat!
Igen, rajta van a listán.
- Valóban? - Egy éjszakára foglalt szobát.
De múlt éjjel már kijelentkezett.
Melyik szobában volt?
Mi ez a bűz?
Mi a fene történt itt?
Elnézést!
Rendőr vagyok. Körülnézhetnék?
Már kitakarított?
Nem, csak most jöttem.
Gyorsan körülnézek.
Mi a fene történt?
Megölt még valakit?
Elmenekült a seggfej.
De hol a holttest?
Tegnap este kilenckor jelentkezett be egy automatánál.
A felvételt már kitörölték, mert a szabályzat szerint naponta kell.
Naponta, nem hetente?
A magánélet fontos manapság.
Tehát valaki más jelentkezett be először kilenckor.
Beszélt az éjszakásokkal?
Igen.
Sokan panaszkodtak este, hogy hangos zene szólt az ötödiken.
- Zene? - Igen.
A dolgozók fel akartak menni,
de hajnali kettőkor
egy piros nadrágos férfi elhagyta az előcsarnokot egy bőrönddel.
Egy bőrönddel?
Igen, piros bőrönddel.
Piros bőrönd és piros nadrág.
Kang Cshimok tegnap piros nadrágot viselt.
- Merülés. - Merülés.
RENDŐRSÉG
Kang Cshimok dühösen érkezett meg.
Biztosan volt dulakodás.
Nincs nyoma dulakodásnak,
nincsenek karcolások vagy horpadások
a falakon vagy a padlón.
Kang Cshimok azonnal felülkerekedett az áldozatán.
Hogy sikerült ez neki?
Erőszakos, indulatos és megszállott.
Kang Cshimok nem az a fajta, aki előre tervez.
Hiányzik a fej és a kezek.
Nehéz lesz azonosítani.
Kutassuk át a hotelt és a víztározó környékét!
A többi része a közelben lehet?
Ebben kell bíznunk.
- Szóródjunk szét! - Igen, uram.
- Kezdjük a hegyen! Mozgás! - Igen, uram.
A vízparton is!
Hirtelen azt hittem, maga szobor.
Minden tetthelyen ott van?
Hasonló az ízlésem a gyilkoséhoz.
Nekem is van piros bőröndöm.
Megelőlegezi a kérdésemet?
Más márkájú.
Amúgy nem Kang Cshimok tette.
Nem ő ölte meg I Mijongot?
Vagy nem ő ölte meg a bőröndben lévő férfit?
Mindkettő.
Gondoljon a csapata kutatómunkájára Kang Cshimok életéről!
Kirúgták erőszak miatt, gyakran váltott munkahelyet,
különböző területeken dolgozott.
Nincs nagy önuralma.
De aki megölte I Mijongot,
nagyon aprólékos és módszeres volt,
nem hagyott semmilyen bizonyítékot.
Nagy az önuralma,
és visszafogja az érzelmeit.
Rideg.
Kang Cshimok viszont
nagyon heves.
Rideg és heves, egy fenét!
Van indítéka. Ott volt az ujjlenyomata Mijong autójában.
Emlékszik Mijong utolsó másodperceire a biztonsági felvételen?
A válla teljesen előregörnyedt.
A kormányt szorította, és a szeme kikerekedett.
Úgy nézett ki, mint aki nagyon fél,
mint egy kezdő, aki először vezet.
I Mijong elég bátor volt, hogy egy bárt nyisson fiatalon,
egy számára idegen helyen.
Kang Cshimok, bár indulatos, kimutatja az érzéseit.
I Mijong nem arra reagált, hogy talán megölik.
Hanem arra a szituációra,
ahol attól félt, hogy mit tehet vele egy idegen.
Mint amikor valaki attól fél, hogy mi lehet
a zavaros vízben.
Tehát nem Kang Cshimok ölte meg
I Mijongot.
Azt mondta, egyiküket sem.
Ki ölte meg a férfit a bőröndben?
Lehet, hogy ő Kang Cshimok.
Miről beszél?
A fej nélküli test
lehet, hogy Kang Cshimok.
A pihenőhelyen készült felvételen
látszik, hogy kesztyű volt rajta, igaz?
Miért vezetné a saját autóját kesztyűben?
Biztos benne, hogy Kang Cshimok volt az?
Azt mondja, nem Kang Cshimok volt,
csak mert kesztyűt viselt?
Kiderül, ha elvégzik a DNS-tesztet a holttesten.
Én megyek. További jó munkát!
Rendben.
Majd hívom.
A fej nélküli test DNS-e
megegyezik Kang Cshimok DNS-ével.
Ez szörnyű.
Tehát megölte I Mijongot,
aztán őt meg feldarabolták?
Hogy lehet ez?
Elhamarkodottan kértünk eljárást,
de nincs több nyomunk.
Egyáltalán Kang Cshimok ölte meg I Mijongot?
Mi van veled, Jungha?
Megtalálták az ujjlenyomatát. Ne kérdőjelezd meg!
Nem alapozhatunk erre vakon.
Semmi nem áll össze.
Még a részvények is lent vannak.
A rohadt életbe!
Nézzük meg újra a pihenőhelyi felvételt, hogy tényleg Kang Cshimok van-e rajta!
Igen, uram.
Szan, beszéljen az éttermi dolgozókkal!
Igen, uram.
Hagyd itt, ha megetted! Holnap elmosogatom.
Asszonyom!
Igen?
I Mijong és Kang Cshimok.
Ismerős valamelyik név?
Sosem hallottam őket.
Miért?
Milyen volt valójában a bácsikám?
Azt hiszem, nem ismertem igazán.
Nem is tudom.
Volt, hogy hirtelen megváltozott?
Miért kérdezed ezt?
Mindegy is.
Amikor egyedül maradtál a világban,
miután a szüleid meghaltak a balesetben,
akkor változott meg.
Más ember lett.
Nem sokkal később
visszavonult a rendőrségtől.
Most megyek.
Ez a szék mindig kényelmes.
Vehetnék egy ilyet.
Miért jött vissza ilyen váratlanul?
Megint álmodtam.
Már mindenre emlékszem.
Tudom, hogy nem én tettem. Akkor miért álmodom ezt megint?
Még nem találta meg a teljes igazságot.
Ezért nem tudok aludni?
Be van dagadva a szemem.
Vagy azért, mert este instant tésztát ettem?
Az, hogy nem maga volt a gyilkos, nem teljes válasz a kérdésre.
Az a kérdés, miért történt a gyilkosság,
és hogy ki ölte meg a bácsikáját.
Meg kell találnia a választ.
Nyilvánvaló dolgot kérdeztem.
Megkeresem a válaszokat.
Az álomtól eltekintve,
mikor fogok tudni rendesen aludni?
Amikor biztonságban érzi magát, még alvás közben is.
Kér altatót?
Sosem fogok jól aludni.
Talán meditálnom kéne.
Holnap este hatkor szusit eszünk.
Meghívjam dr. Hvangot is?
Megkérdezem.
MÁSODIK RENDELŐ
Elnézést!
Tényleg...
a férjem az?
A borotvájáról vett DNS-e megegyezik a holttesttel.
Azt mondta, kicsit késni fog.
Ezt nem hiszem el.
Kérem, nézze meg...
ezt a férfit!
Ismeri őt?
Nem.
Azt hittem, hogy a férjem.
Ugyanaz a ruha van rajta, mint ami reggel a férjemen volt.
Az éttermi dolgozók sem ismerik.
A rossz kameraszög nem segít.
Gondolja, hogy Kang Cshimok ismerte ezt a férfit?
Persze.
Miért találkozott volna Cshimok egy idegennel?
Nézze!
A híváslista alapján
Cshimok hívást kapott egy eldobható mobilról 21:40-kor.
A hívás csak 47 másodpercig tartott.
A háza közelében kapta a hívást.
Mit mondott neki a férfi,
amiért ilyen messzire utazott?
Úgy tűnik, ő foglalta Cshimok nevére a hotelszobát.
Különben Cshimok rögtön a hotelbe ment volna.
A bejelentkezés ideje is furcsa.
Szándékosan akart látszani a biztonsági kamerán,
hogy elmenekülhessen úgy, hogy Cshimoknak adja ki magát.
A kárból ítélve a gyilkos neheztelt rá.
Kikérdezem az ismerőseit.
Jungha és én megnézzük a pénzügyeit.
Mindig a pénz a válasz.
Én mit csináljak?
Nézze át a biztonsági felvételeket a pihenőhelynél!
Sok van.
- Várjon! - Ami bemegy, az ki is jön.
Nézze át alaposan!
Igen, uram.
Jelentsék, ha találnak valamit!
- Igen, uram. - Igen, uram.
Hülye biztonsági kamerák!
Rohadjon meg a biztonsági kamerák országa!
Jó reggelt!
Hoztam kávét.
Nem kell mindig hoznia.
Köszönjük.
Mi az?
Mondja ki!
Maga is tudja.
Nem kaptam kirakósdarabot. Nem Kang Cshimok tette.
Mit mondott a neje?
Ismerte I Mijongot?
Mit számít az?
Tehát azt mondta, nem.
Miért kell tudnia? Elegem van ebből!
Kíváncsi vagyok.
A vetélytársának tekint engem?
Magát?
Ismerte I Mijongot?
Először hallom ezt a nevet.
Elég gyakori név,
de még csak nem is hezitált.
Ki az?
Jó napot!
Jun hadnagy vagyok a Szöuli Rendőrségtől.
Lenne néhány kérdésem.
Bejöhetek?
Elnézést a rendetlenségért!
Mostanában kaotikus az életem.
Nem volt időm takarítani.
Mikor említette a férje
I Mijongot először?
Tudom, hogy ismerte.
Ez nem kihallgatás. Csak kíváncsi vagyok.
Tudtam, hogy a férjem elég idős volt,
hogy legyenek volt szeretői,
és nem bántam.
„Tudod, mennyit ér most a lakás, amit Mijongnak adtam?”
Ezt kérdezte tőlem.
Megbánta, hogy nekiadta, amikor megvettük az első házunkat.
Akkor hallottam először I Mijong nevét.
Mondott még valamit?
Említette, hogy Mijong megváltozott, vagy ilyesmi?
Megváltozott?
Erről nem beszélt.
Miért kérdezget a halott nőről?
A férje mondta el önnek,
hogy I Mijong meghalt?
Nem.
A rendőrök mondták tegnap.
Értem.
Egyébként...
honnan tudta, hogy ismertem azt a nőt?
Hazudtam, hogy elengedjenek a kihallgatásról.
Az a munkám, hogy tudjam.
Bűnügyi profilozó vagyok.
Valóban?
Én is mindig az akartam lenni.
Kér egy csésze kávét?
Reggel bejött, itt maradt,
majd ebédidő előtt elment,
úgy 11:30 körül.
Mikor jött vissza?
Nem sokkal hét óra után,
három golfos barátjával.
- Golfos barátok? - Igen.
Észrevett bármi különöset?
Feszültek voltak.
Miután a barátai elmentek, Kang úr feldúlt volt.
A falhoz vágott egy üveget.
- Mi történt? - Nem tudom.
De gyakran csinált ilyet, hirtelen haragú volt.
Gyorsan dühbe gurult.
Miután a barátai elmentek,
találkozott valaki mással?
Nem.
Kilenckor sofőrt hívott, hogy hazavigye.
- Sofőr vitte haza? - Igen.
Milyen a kávé?
Órákat vettem, hogy ne unatkozzak.
Nem rossz.
Hat hónap tanulás után főznek ilyet.
Te jó ég!
Tényleg hat hónapja tanulom.
Hasonlóan van kifestve a körmünk.
Igaza van.
Mit tud még megállapítani?
Ön mindig is szeretett egyedül lenni.
A férjével külön szobában aludtak?
Igen.
Nem tudok aludni, ha valaki mellettem van.
Utálok légzést hallani, amikor aludni próbálok.
Ha túl közel vagyunk valakihez, az mindig gondokat okoz.
Így van.
Ezért aludtunk külön friss házasokként is,
bár a férjem utálta.
Ő mindig együtt akart lenni.
Mikor lett először saját szobája, Jun kisasszony?
Amikor megszülettem.
A szüleim orvosok voltak, ezért jómódúak voltunk.
Irigykedem.
Miért?
Irigylem, hogy születése óta saját szobája van,
és hogy bűnügyi profilozó.
Korábban is elveszített valakit, akit szeretett?
Honnan tudja?
Rendkívül nyugodt volt, amikor a rendőrség kihallgatta.
Mintha hozzá lenne szokva a halálhoz.
Érdekes.
Jobb, ha nem hazudok önnek, Jun kisasszony.
Amikor 13 éves voltam, leégett az otthonom.
A nagymamám és a nővérem meghalt.
Tudta, hogy másnap akartunk elköltözni?
Ahová költöztünk volna, ott két szoba volt,
és nekem nem jutott volna saját.
De úgy érzem,
ön is elveszített valakit, Jun kisasszony.
Igaza van.
A szüleim meghaltak egy autóbalesetben általános iskolás koromban.
Miből gondolta ezt?
Csak úgy.
A tekintetünk ugyanarról a történetről árulkodik.
Köszönöm a segítséget.
Máris elmegy?
Jól éreztem magam.
Szeretném újra látni.
Helló, mindenki!
Hogy vagytok?
Jun hadnagy!
Hiányoztak az ajándékaid, Ina.
Nekem is hiányoztak, Jun hadnagy.
Akkor vegyétek el!
Új illatot érzek.
Hol aludtál?
Még nem ettünk ilyen tortát. Hol vette?
Epres.
Átnéztem az ügy aktáját.
Elég érdekes.
Szerintem borzasztó.
Ne légy olyan, mint Ina!
Mi azzal a baj?
Kezdjük el!
BŰNTÁRS VALÓSZÍNŰSÉGE
Én vagyok
a gyilkos ebben az ügyben.
Kérdezzetek!
Ismerted az áldozatot?
Igen.
Ezért roncsoltam szét a holttestet.
Nem akartam, hogy elkapjanak.
De egy nap alatt elkaptak.
A gyanúsítottak listáján vagy.
Még nem.
A rendőrség nem keres.
Azt a férfit keresik, aki a biztonsági felvételen szerepel.
Akkor honnan ismeri azt a férfit?
Bérgyilkost fogadott?
Nem fogadtam.
Csak azt gondoltam,
hogy a férfi nem árulna el.
Ki akarta a gyilkosságot?
- Én. - A pénz miatt?
Nem a pénz érdekelt.
Én csak
meg akartam szabadulni tőle.
Miért?
Mert így élem az életemet.
Tehát nem először tettél ilyet.
Igazad van.
Ezért tudom, hogyan dolgoznak a zsaruk.
Valószínűleg jártál már abban a hotelben.
Ott a neved a vendégkönyvben?
Nyilván nincs ott.
Hogyan csalta őt a hotelbe?
Az a férfi provokálta,
és azt mondta, velem van.
Amikor meghallotta,
remegni kezdett a haragtól,
csak remegett.
Reszketett, mint a nyárfalevél.
Gyűlöli, ha valaki elveszi, ami az övé.
Értem.
Tehát nő vagy.
Hogyan ölted meg?
Kopogott
az ajtón,
pont így.
A férfi kinyitotta az ajtót,
amíg én sokkolót nyomtam a nyakához.
Azonnal összeesett.
Aztán műanyag zacskót tettem a fejére, hogy megfulladjon,
és a fürdőszobába vonszoltam.
Mindent elterveztem.
Mit éreztél, amikor meghalt?
Amikor leállt a légzése
a szemem előtt...
boldog voltam.
Egy pillanat!
A női gyilkosok általában
nem így csinálják.
Rendszerint pénzügyi okokból
és fizikális korlátok miatt
méreggel vagy gyógyszerrel ölnek.
Mostanában változóak a módszereik.
Merészebbek és aktívabbak a bizonyíték eltüntetésében.
Nemrég a Gapjong üdülőben
egy volt férj meggyilkolásánál
a gyilkos altatót és kést is használt.
A testet nem találták meg.
Mit tehettek,
hogy elkapjatok?
Kang Cshimok neje azt mondta, a férje nem ment haza aznap.
Azt mondta, késni fog.
De nem jött haza.
Panaszkodott a díj miatt, pedig Mercedes-Benz S-osztályú kocsija volt.
Nem szoktam ilyet tenni, és tudom, hogy nem kéne,
de aznap este olyan dühös voltam,
hogy a háza előtt parkoltam le, nem a garázsában.
Ha kicsit is vezetett volna, hívtam volna a rendőrséget.
A biztonság kedvéért videót csináltam.
BEJÖVŐ HÍVÁS JUN INA
HÍVÁS KIM HANSZEM
Oké.
1205#.
0512#.
Ez sem az.
Talán...
1025#.
Szuper!
Kinyitottam!
AGATHA CHRISTIE A FERDE HÁZ
Érdekes.
Agatha Christie-rajongó?
Nagyon mások vagyunk.
Valami nem stimmel, például a sofőrje vallomása.
Holnap beszélek Cshimok nejével, uram.
Be kell idéznünk őt.
Helló, Currys Fiú!
Üdv itthon!
Mit keres itt?
Nem vette fel.
Tessék?
Hoztam pizzát.
Van itthon méz a tésztához?
Az ajtónyitó kódja miért 1025?
Még mindig profiloz engem?
Nem, már végeztem.
Most maga jön.
Hogy találta ki?
Tudja, hogy ez betörés, ugye?
Tudtam, hogy hasonlítunk egymásra.
Az én kódom is 1025#, mert akkor halt meg a bácsikám.
Magának az volt az első ügye, és az egyetlen lezáratlan.
Több közös van bennünk, mint gondolná.
A néhai apja szintén rendőr volt?
Nem volt benne a személyi aktájában.
Sajnos ezúttal téved.
Nem zsaru volt.
Tényleg?
Akkor miért van rajta rendőregyenruha?
Látta a Vörös zóna című filmet?
- Nem. - Az apám nyomozót játszott a filmben.
Az apám színész volt,
bár nem volt híres.
Nem csoda, hogy olyan jól nézett ki.
Szerencsés volt az anyukája.
Általában miért öli meg egy nő a férjét?
Pénz vagy bántalmazás miatt, vagy hirtelen felindulásból.
Általában igen.
Találkoztam Cshimok nejével.
Miért?
Tudni akartam, hogy Cshimok beszélt-e neki I Mijongról.
Észrevettem valami furcsát.
A nagyanyja és a nővére haláláról beszélt, és egyáltalán nem tűnt szomorúnak.
De amikor arról beszélt, hogy nem volt saját szobája,
nemcsak szomorúságot, hanem haragot is láttam rajta.
Saját szoba?
Hogy jön ez ide?
Ráadásul...
semmit sem kérdezett a férje haláláról.
Kíváncsi nőnek tűnt,
mégsem kérdezett tőlem semmit az ügyről
vagy a fejleményekről.
Miért?
Mert már tudja.
Ezért nem reagált úgy, mint egy átlagos gyászoló feleség.
Nincs joga ezt mondani.
Maga talán normálisan gyászolt?
Ezért vettünk hasonló bőröndöket!
Holnap beszélek Janghival.
Nem fog.
Még vallomást sem kaptunk.
Nem fogja bevallani.
Ahogy maga sem?
Nincs mit bevallanom, ha ártatlan vagyok.
Holnap beidézzük.
Meglátjuk, mit fog mondani.
És mondtam, hogy adja meg nekem a tiszteletet!
Rendeltem magunknak kávét.
Kezdheti.
Tudni szeretném,
ki ez a férfi.
Én is tudni szeretném.
Nem az a dolga, hogy kiderítse?
Le sem tagadja, hogy ismeri őt.
Azt mondta, a férje nem ment haza aznap.
Így van.
Akkor ezt mivel magyarázza?
Biztos nem hallottam, mert korán lefeküdtem.
Ha elalszom, mélyen tudok aludni.
Miután a férje felhívta,
az ön telefonja ki volt kapcsolva
másnap reggelig.
Hol volt?
Otthon voltam,
aludtam.
Én...
gyanúsított vagyok?
Miből gondolja?
Sok filmben láttam
ilyen helyzetet.
Amikor egy férfi meghal,
a feleséget gyanúsítják először.
Van okunk önt gyanúsítani?
Persze.
Nem ezért vagyok itt?
Volt együtt férfivel a férjén kívül?
Igen.
Úgy...
három-néggyel.
Hűha!
Ez durva.
Az egyiket különösen szerette.
A sportolót.
Szakítottam vele
egy hónapja.
Ez nem indíték.
Lenyűgöző. Elsőre elárulta.
Lehet, hogy az a férfi tette?
Talán megharagudott, amikor szakítottam vele.
Ezt mire alapozza?
Csak eszembe jutott.
Egyszer megkérdezte,
hogy a férjem helyébe léphetne-e, ha megszabadulna tőle.
Ha nem gond,
szerintem beszéljen vele!
Igen, egy hónapja szakítottunk.
De nem mintha csak vele jártam volna.
Mindegy, ő férjnél van,
ezért nem akartam semmi komolyat.
Mondhatni,
szórakoztunk egy kicsit.
Megsérült a keze?
Megnézhetem?
Persze.
Teniszezés közben gyakran elesik az ember.
Mindegy,
Janghinak kellene feltennie ezeket a kérdéseket.
Egyszer megkérdezte,
hogy a férje helyébe lépnék-e, ha a férje már nem lenne.
Elég rossz volt a kapcsolatuk.
Értem.
Várnak a tanítványaim.
- Mennem kell. - Rendben.
Mi történt a kezével?
Bűntársak.
Szo Janghi és Ro Csevuk.
Osztálytársak voltak a gimnázium utolsó évében,
de egy időre megszakadt a kapcsolatuk.
Amikor Szo Janghi egy éve belépett a teniszklubba,
újra találkoztak.
A kapcsolatuk botrány volt a klubban.
Itt van a híváslistájuk.
Egy hónapja abbamaradtak a hívások.
Az ember azt hinné, legalább egyszer telefonáltak,
ez szinte szándékosnak tűnik.
Megnéztem, milyen biztosításai voltak Cshimoknak.
Nem volt életbiztosítása.
Használja az agyát!
Cshimok halála esetén
minden vagyona Janghira száll.
Még ha levonjuk az adósságát,
akkor is marad pár száz millió von.
Az étterme pedig havi 20-30 millió vont hoz.
Ha Cshimok kikerül a képből, mindketten nyernek.
De kellett egy katalizátor.
Mi van,
ha Cshimok rájött a kapcsolatukra?
Akkor őrjöngött volna.
Megfenyegette volna, hogy megöli őket.
Szerintem is.
Mi van, ha akkor döntöttek úgy,
hogy megölik, amikor érezték a nyomást?
Egy hívás Csevuktól, és Cshimok őrjöngve rohant volna oda.
Van indíték és közvetett bizonyíték,
de semmi konkrét.
Vallomás kell.
Egymásra hárítják a felelősséget.
Össze kell veszniük.
Janghi ötlete volt, hogy látszódjon a kamerán,
és az is, hogy egy piros bőröndben dobják el a holttestet.
Az elkövető személyiségére jellemző, hogyan tünteti el a bizonyítékot.
Szo Janghi tapasztalt a megtévesztésben.
Tehát melyikük sebezhetőbb?
Ki vallaná be először?
Mennyit tud
Szo Janghiról?
Elég sokat, mert iskolatársak voltunk.
Ráadásul
szeretők is voltunk
egy hónappal ezelőttig.
Beszélt önnek valaha a családjáról?
Igen.
A szülei gyerekkorában meghaltak,
ezért a nagyanyja és a nővére nevelte fel.
Elmondta, hogy a nagyanyja és a nővére meghalt?
Igen.
Hogy jön ez ide?
Elmondta, hogyan haltak meg?
Tűz volt a házukban,
amikor ő nem volt ott.
Azt mondta, nem volt ott?
Gyújtogatás volt.
Az elkövetőt sosem kapták el.
KETTEN MEGHALTAK A TŰZBEN
Senki nem gyanúsította Janghit, mert 13 éves volt.
Csak egy kislány, aki elvesztette
a nagyanyját és a nővérét.
Sajnálták, nem gyanúsították.
Valaki mást viszont gyanúsítottak, ahogy most önt.
Az iskolás fiút, aki a szomszédban lakott.
Tudja, mi történt vele?
Tudnom kéne?
Eltűnt.
Azóta sem találták meg.
Tudnia kéne ezeket a dolgokat.
ELTŰNT GYEREK
Ez ön is lehet.
Szo Janghi a másik szobában van.
Épp azt állítja, hogy maga ölte meg a férjét.
Ez nagyon vicces.
Hogy lehetséges ez?
Komolyan mondja?
Gyilkossággal gyanúsítja önt már 10 éve?
Pontosan.
Már nagyon unom.
Nincs bizonyíték rá, hogy én tettem.
És arra sincs, hogy nem.
Így van.
Egyébként...
tudta ezt?
A bőrönd, amit a vízgyűjtőből szedtek ki,
véletlenül épp olyan,
mint amilyen nekem is van.
Milyen?
Ezt szedték ki a vízgyűjtőből.
Megtudtuk, hogy pontosan olyan, mint amilyet Janghi vett három hónapja.
Megvan a bankszámlakivonata.
Hol van most
a bőrönd?
Mindent elmondtam, amit lehetett.
Ebben az esetben
most hazamehetek?
Mr. Ro!
Nem gondolja, hogy itt nagyobb biztonságban lenne?
Látta, ahogy Janghi feldarabolta a testet.
Janghi közelében mindenki meghalt.
A szülei,
a nagyanyja
és a nővére.
Vajon önnel mi fog történni?
Őszintén szólva
ezután akartunk találkozni.
Janghi...
Találtunk egy táskát!
A Jongpjong víztározónál történt gyilkosság elkövetőjét
hat nappal a holttest megtalálása után letartóztatták.
Megrázó, hogy a gyilkos az áldozat felesége volt,
aki könnyezett, amikor hallotta, hogy a férje meghalt.
A rendőrség kihallgatja a feleséget, Szo asszonyt,
hogy kiderítse az indítékát.
Pak Csijun következik.
Szo asszonyt és titkos szeretőjét, Ro urat
letartóztatták gyilkosság, csonkítás
és holttest otthagyásának vádjával.
Szo asszony és Ro úr bevallották bűntettüket
a két nappal ezelőtti kihallgatáson, este hat órakor.
Ez hat nappal a holttest elsejei megtalálása után történt.
Az elkövetők feldarabolták a testet, hogy eltüntessék,
és a részeit a Jongpjong víztározóba dobták bele,
illetve egy közeli hegyen rejtették el.
A rendőrség szerint ez előre eltervezett, szörnyű bűncselekmény volt,
és talán nyilvánosságra hozzák az elkövetők személyét.
Ami még sokkolóbb,
hogy az áldozatnak köze volt
egy nemrég történt gyilkossághoz,
egy bártulajdonos halálához.
A rendőrség szerint
a gyilkosság áldozata, Kang úr,
ugyanakkor
az első számú gyanúsított
a whiskey bár női tulajdonosának meggyilkolásában.
HÍRNÉV HELYREÁLLÍTVA
Mik ezek?
Lássuk!
Jól nézek ki.
Jó szeme van.
Köszönjük.
Azt akartam, hogy nyomozóknak nézzenek ki.
És ez volt a legnagyobb méret.
- Furcsa. - Én is felpróbálom.
Nyomozónak nézek ki?
Micsoda cirkusz!
Értékelem a gesztust.
Szeretném, ha az ajándékot értékelné.
Fogadja el a nagylelkűségét, Jang kapitány!
Viszonozhatnánk a szívességet. Mit vehetünk önnek?
Nem kérek ajándékot.
De mondanék valamit.
Mondja csak! Megoldottuk az ügyet.
És ajándékot vett nekünk.
Az ügy még nincs megoldva.
I Mijongot
nem Janghi és nem Cshimok ölte meg.
Miről beszél?
Gondolják át!
Mi a baj?
Nem tetszik a sapkája?
Ön szerint ki tette?
Mire gondol?
Hogy I Mijongot nem Janghi és nem Cshimok ölte meg.
Akkor ki volt?
Még nem tudom.
Mindenki, akit ismerek, gyanúsított lehet,
magát kivéve.
Nem titkol semmit előlem, ugye?
Megdöbbentem, amikor rájöttem, hogy hasonló az ízlésünk.
Mindketten balesetben veszítettük el a szüleinket gyerekkorunkban.
Azon gondolkodtam, hogy én is meg szoktam-e téveszteni másokat,
ahogy Szo Janghi.
Ezt nem mondanám.
Velem nagyon őszinte.
Amikor Janghi kezét fogtam,
egy film jutott eszembe, amit gyerekként láttam.
A főszereplő ezt mondta
a gyilkosról, akiről szó volt.
„Ugyanabban a házban nőttünk fel, de ő a hátsó ajtón ment ki,
én pedig a bejárati ajtón.”
Az számít, hogy ön a bejárati ajtón jött ki.
Szo Janghi nem a pénzért
ölte meg a férjét, vagy hogy Ro úrral élhessen.
Mindig csak nagyobb házat és nagyobb teret akart.
Ezért ment hozzá,
de a férje végül behatolt a személyes terébe.
Ezért megszabadult az akadálytól.
Ezért ölte meg a nagyanyját és a nővérét 13 évesen.
Ez túl bonyolult.
A válaszokat keresse!
Ez meg milyen tanács?
Most nem dolgozom.
A sör nagyon finom.
Itt van a kulcsa.
- Köszönöm. - Jó éjt!
A feliratot fordította: Nyári Patrícia